Държавен вестник, бр. 79, 2013 г., стр. 17

БРОЙ  79	
Д Ъ Р Ж А В Е Н  В Е С Т Н И К 	
СТР.  17  
4. дирекция „Международно контролирана 
търговия и сигурност“;
5. дирекция „Техническа хармонизация и 
политика за потребителите“;
6. Главна дирекция „Европейски фондове 
за конкурентоспособност“;
7. дирекция „Енергийни стратегии и по­
литики за устойчиво енергийно развитие“;
8. дирекция „Сигурност на енергоснабдя­
ването“;
9. дирекция „Европейско и регионално 
енергийно сътрудничество“;
10. дирекция „Природни ресурси и кон­
цесии“;
11. дирекция „Външноикономическа по­
литика“;
12. дирекция „Регистриране, лицензиране 
и контрол“;
13. дирекция „Туристическа политика“;
14. дирекция „Маркетинг, реклама и ин­
формация в туризма“.
Чл. 27. Дирекция „Инвестиции, иновации 
и предприемачество“:
1. участва в разработването и провеж­
дането на политиката за насърчаване на 
инвестициите;
2. координира и осъществява контрол при 
издаване на сертификат и прилага финансовите 
мерки за насърчаване на инвестициите по реда 
на Закона за насърчаване на инвестициите;
3. участва в разработването на проекти на 
нормативни актове за насърчаване на инвес­
тиционната дейност в страната;
4. участва в координацията и мониторинга 
на провежданата политика за насърчаване на 
инвестициите при взаимодействие с другите 
централни и териториални органи на изпъл­
нителната власт и с Българската агенция за 
инвестиции; 
5. участва в диалога с представителите на 
инвеститорската общност по въпросите на 
инвестиционната политика;
6. съдейства за реализирането на инвестици­
онни проекти, включително като осъществява 
координация и поддържа връзки с потенци­
ални чуждестранни инвеститори съвместно с 
Българската агенция за инвестиции;
7. участва в осъществяването на политиката 
за изграждане и развитие на индустриалните 
зони в България;
8. участва в изготвянето на удостоверения 
и предложения за получаване на разрешения 
за пребиваване на чужденци на икономически 
основания по реда на Закона за чужденците в 
Република България, съответно за кандидат­
стване за българско гражданство, включително 
за особени заслуги в икономическата сфера по 
реда на Закона за българското гражданство;
9. участва в подготовката и провеждането 
на преговори за сключване на споразумения 
за взаимна защита и насърчаване на инвес­
тициите;
10. разработва и участва в осъществяването 
на националната иновационна политика; 
11. координира и участва в разработването 
и изпълнението на Иновационната стратегия 
за интелигентна специализация;
12. осигурява дейността на Националния 
иновационен фонд;
13. осигурява дейността на Националния 
съвет за иновации, като подготвя необходи­
мите документи; 
14. отговаря за прилагането и изпълнението 
на ангажиментите на Република България, 
произтичащи от членството в Европейския 
съюз, в областта на иновационната политика 
в контекста на Стратегия Европа 2020; 
15. координира и подпомага участието на 
България в европейската инициатива ЕВРИКА 
и съвместната програма ЕВРОСТАРС;
16. предлага схеми за финансово подпома­
гане на иновационната активност на предпри­
ятията, за насърчаване на предприемаческия 
дух, за стимулиране създаването на нови 
фирми и участва в реализацията им;
17. участва в прилагането на клъстерната 
политика в икономиката;
18. участва в разработването, координира­
нето и осъществяването на политиката в об­
ластта на космоса, произтичаща от членството 
на Република България в Европейския съюз, 
включително като организира и ръководи 
дейността на Работна група „Космическа по­
литика“ към Съвета по европейските въпроси;
19. участва в процеса по присъединяване 
на България към Европейската космическа 
агенция;
20. участва в подготовката на междудър­
жавните и междуведомствените споразумения, 
програми, протоколи и неправителствени 
споразумения в областта на иновационната 
и космическата политика;
21. координира дейността на министер­
ството с другите заинтересувани органи 
във връзка с възможностите за подкрепа 
на инвестиционни проекти и сключване на 
компенсаторни (офсетни) споразумения и 
споразумения за индустриално коопериране 
в областта на сигурността и отбраната;
22. подготвя предложения на министъра 
до възложителите на специални обществени 
поръчки с офсетно споразумение за основните 
параметри на компенсаторните споразумения 
и споразуменията за индустриално коопери­
ране и участва в комисиите (работните гру­
пи), назначени за разглеждане, оценяване на 
предложенията и провеждане на преговорите 
за сключване на съответните договори;